‘ઓગળીસમી સદીનું ગુજરાતી પ્રવાસલેખન’ પુસ્તક આ બાબતે ખાસ્સો પ્રકાશ ફેંકે છે. તોરલ પટેલ અને ભોળાભાઇ પટેલ સંપાદિત આ પુસ્તકમાં ઓગણીસમી સદીમાં પહેલા પરદેશ જનારાઓ લખેલા વર્ણનોનાં પુસ્તકોનો અહેવાલ છે. આ પુસ્તકની પ્રસ્તાવનામાં સંપાદકો નોંધે છે કે, સમગ્રપણે જોતા પ્રવાસગ્રંથને લાયક ગણી શકાય એવા 21 ગ્રંથો 19મી સદીના અંત સુધીમાં કહો કે 1861થી 1900 સુધીમાં પ્રગટ થયા હતા. આ 21 પુસ્તકોમાંથી 8 સચિત્ર છે. સંપાદકો નોંધે છે કે આ પ્રવાસવર્ણનો સૌથી વધારે પારસીઓએ લખ્યા હતા. કુલ નવ પારસી અને 8 હિંદુઓએ પ્રવાસવર્ણનો લખ્યા હતા. જ્યારે ત્રણ મુસલમાનોએ પ્રવાસવર્ણનો લખ્યા હતા.